Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: Gyõr önkormányzata a helyi idegenforgalmi adóról szóló 47/2002. (XII. 20.) ök. sz. rendelet (a továbbiakban:
Paragraph Index: 1052

5. A vezetõk a munkavállalók magánéletével kapcsolatos adatokat gyûjtöttek, így többek között arra vonatkozóan, hogy mely civil szervezetnek tagjai, illetõleg mely civil szervezetben vállaltak tisztséget. Végezetül olyan beadvány is érkezett hozzám, amely szerint a BKV Rt. Belsõellenõrzési és Biztonsági Fõosztálya a BKV Rt. egyes munkavállalóit megfigyeli, magánéletükrõl – így arról, hogy munkaidõn kívül mikor, mit tesznek – adatokat gyûjt, és azokat rendszerezve kezeli. E beadvánnyal összefüggésben leszögezem, hogy mind az Európai Unió, mind pedig a hazai adatvédelem gyakorlatában kiemelt hangsúlyt kapott az, hogy a munkavállalókat a munkahelyükön is megilleti a magánszféra védelméhez való jog, azon belül pedig a személyes adatok védelméhez való jog. Ezeket az emberi jogokat a munkáltatónak tiszteletben kell tartania és tartózkodnia kell attól, hogy ezt a szférát bármilyen módon sértse, vagy akár korlátozza. Adatvédelmi biztosként nincs módom kivizsgálni azt, hogy a hozzám beérkezõ indítványok, a munkavállalók magánszférájának súlyos megsértése, így az olyan személyes, különleges személyes adatoknak a beszerzése, mint például az, hogy a munkavállalók mely társadalmi szervezeteknek a tagjai, vagy az, hogy a magánéletüket hogy és milyen formában élik, ténylegesen megalapozottak-e vagy sem. Az ilyen beadványok érdemi kivizsgálására csak a nyomozó hatóságoknak van hatáskörük, módszereik és eszközeik. A BKV Rt. adatkezelésével kapcsolatos beadványok magas száma, illetõleg az adatkezelésekben érintett munkavállalók széles köre arra késztetett, hogy a társaság adatkezelésének egyes kérdéseirõl egyrészt Öntõl levélben érdeklõdjem, másrészt a helyszínen szerezzünk információkat. Így munkatársaim helyszíni vizsgálatot tartottak a BKV Rt. Személyügyi Igazgatóságán, a Forgalomirányítási Fõosztályán, valamint a Területi Forgalomirányító Szolgálatánál. A vizsgálat tárgyával kapcsolatban december 14-én kelt levelébõl, továbbá a helyszíni vizsgálatok során a BKV Rt. illetékes vezetõi és munkavállalói tájékoztatókból a következõk derültek ki: – A BKV Rt.-nél a munkavállalók internethasználatát, elektronikus levelezését a múltban nem ellenõrizték, annak technikai feltételei nem voltak biztosítottak. A jövõre nézve azonban tervezik az ellenõrzés bevezetését, melynek céljai a társaság informatikai rendszereit fenyegetõ vírus- és egyéb támadások forrásainak azonosítása, az ismétlõdõ támadások lehetõségeinek a kizárása; a védett szerzõi mûvek internetrõl történõ letöltésének és azok illegális másolatkészítésének megakadályozása;, illetve a munkaügyi ellenõrzések lehetõvé tétele a munkavállaló internethozzáférést és elektronikus levelezést engedélyezõ munkáltatói jogú vezetõk számára. Megemlítem, hogy a vizsgálat megindulásával egy idõben érkezett hozzám a BKV Rt. 2004. november 19-én kelt, 55/2132/2004. iktatószámú levele, melyben a társaság munkavállalói internethasználatának, illetõleg elektronikus levelezésének az ellenõrzésével kapcsolatban kértek tõlem elõzetes állásfoglalást. A levélhez csatolták az elektronikus levelezésrõl és internethasználatról szóló szabályzat tervezetét, amely szerint az internethasználattal kapcsolatban a munkáltató kezelni kívánja az internethozzáférést használó személy nevét, a hozzáférés idõpontját, idõtartamát, a felkeresett web-oldalak címét, illetõleg a letöltött adat mennyiségét. A munkavállalók munkahelyi elektronikus levelezésével 2006/162/II. szám kapcsolatban kezelni kívánt személyes adatok: a felhasználó neve, a fogadott elektronikus levelek tárgya, a küldött elektronikus levelek címlistája, illetõleg a küldött elektronikus levelek tárgya. A tervezet szerint az ellenõrzés nem terjedne ki az elektronikus levelek tartalmára. Mind az internethasználattal kapcsolatos, mind pedig az e-mail levelezéssel kapcsolatos adatokat három hónapra visszamenõlegesen kezelné az adatkezelõ. A szabályzattervezet mellékletét képezik a munkavállalóknak a személyes adatok kezeléséhez szükséges hozzájáruló nyilatkozatai. A 2. sz. melléklet az „Internet- és elektronikus levelezési felhasználói nyilatkozat”, amelyben az érintettek külön-külön adhatják meg hozzájáruló nyilatkozatukat a két elkülönült adatkezeléshez. – A munkavállalók mobiltelefonon folytatott beszélgetéseit és a telefonhasználatát a BKV Rt. semmilyen formában nem ellenõrzi. – Az Ön válaszlevele szerint a BKV Rt. éves Személyügyi Tervében meghatározott ütemezés szerint a munkáltatói jogkört gyakorló vezetõk értékelik az irányításuk alá tartozó munkavállalók teljesítményét. A munkáltatók az éves bérfejlesztések meghatározása során támaszkodnak az értékelés eredményeire. A munkaértékelés elõkészítését és az azzal kapcsolatos adatok kezelését az érintett szakterület személyügyi szakembere, a munkáltatói jogkört gyakorló személy végzi, továbbá amennyiben ez utóbbi személyével nem azonos, a munkavállaló közvetlen felettese. A munkavállalóval kapcsolatban kezelt adatokat, értékeléseket további harmadik személynek nem továbbítják, és amennyiben az érintett kéri, tájékoztatják a vele kapcsolatban kezelt adatokról. A kapott tájékoztatás szerint munkavállalók munkahelyén kívüli életével kapcsolatban a munkáltató adatokat nem gyûjt, a munkaügyi nyilvántartásban kizárólag a munkavállaló munkaviszonyával, foglalkoztatásával és ellátásával összefüggõ adatokat tartanak nyilván. A helyszíni vizsgálatok során azonban kitûnt, hogy a fenti gyakorlat nem érvényesül maradéktalanul a BKV Rt. egyes szervezeti egységeinél. A Területi Forgalomirányító Szolgálatnál tartott vizsgálat során munkatársaim tapasztalata az volt, hogy a munkavállalókról készült jellemzéseket – az adatvédelmi törvény adatbiztonsággal kapcsolatos rendelkezéseinek megfelelõen – elzárt páncélszekrényben tartották, ugyanakkor a munkavállalók nem kaptak megfelelõ tájékoztatást adataik kezelésérõl, így a kezelt adatokkal kapcsolatos jogaikról. A lefolytatott vizsgálat alapján a beadványokban foglaltakkal kapcsolatban álláspontom a következõ: A kialakult adatvédelmi gyakorlat szerint a munkáltató a munkavállalónak a munkavégzés céljából rendelkezésére bocsátott munkaeszközök használatát jogosult ellenõrizni. Ennek az ellenõrzésnek azonban olyan módon, formában kell megtörténnie, amely megfelel a személyiségi jogok védelmének, így a személyes adatok védelmének is. A munkáltató a munkavállaló rendelkezésére bocsátott internetfelhasználást jogosult ellenõrizni, de az ezzel járó adatkezelés jogszerûségének elõfeltétele az, hogy az ellenõrzés pontos részleteirõl az ellenõrzést megelõzõen megfelelõ tájékoztatást kell adni a munkavállalók számára. A tájékoztatásnak ki kell terjednie arra, hogy az adatkezelés milyen célból történik, ki az adatkezelõ, mennyi ideig kezelik a felvett adatokat, illetõleg az adatkezeléssel kapcsolatban milyen jogai vannak az érintett személyeknek. Az adatkezelés céljának meg kell felelnie a személyes adatok védelmérõl és a közérdekû adatok nyilvánosságáról

Source: https://magyarkozlony.hu/hivatalos-lapok/8d84d09a422734829a809ca17d0e2bc7a9618071/dokumentumok/bc659edd643603e456e0b6ea48da97468fc77958/letoltes